Държавен вестник, бр. 68, 2006 г., стр. 63

Б Р О Й  68
Д Ъ Р Ж А В Е Н   В Е С Т Н И К
С Т Р .  63
МИНИСТЕРСТВО
НА ВЪТРЕШНИТЕ РАБОТИ
НАРЕДБА № Iз-1009
от 4 юли 2006 г.
за условията и реда за постъпване на държав-
на служба в Министерството на вътрешните
работи
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се уреждат изисква-
нията, условията и редът за постъпване на дър-
жавна служба в МВР.
Раздел I
Кандидати и изисквания към кандидатите
за държавна служба в МВР
Чл. 2. (1) Постъпването на държавна служ-
ба в МВР се предхожда от конкурс.
(2) В конкурса за държавна служба в МВР на
длъжности, за които се изисква задължително
първоначално професионално обучение, могат
да участват:
1. граждани и служители на МВР—лица, ра-
ботещи по трудово правоотношение—кандида-
ти за първоначално постъпване в категориите
“Г” или “Е”;
2. държавни служители от МВР, притежава-
щи категория “Е” или “Д”—кандидати за пос-
тъпване в категория “Г”.
(3) Лицата, кандидатстващи за държавна
служба в МВР на длъжности, за които не се
изисква задължително първоначално професи-
онално обучение, могат да постъпват и в по-
високи от категориите “Г” или “Е”.
Чл. 3. (1) До участие в конкурса за постъп-
ване на държавна служба в МВР се допускат
лица, които са пълнолетни, само с българско
гражданство и отговарят на общите и специ-
фичните изисквания за възраст, образование
и професионална квалификация, психофизи-
ческа годност, както и на други условия, обя-
вени в съответния конкурс за постъпване на
държавна служба.
(2) Общите изисквания към кандидатите за
постъпване на държавна служба в МВР са:
1. да не подлежат на наборна военна служба;
2. да не са осъждани за умишлено престъп-
ление от общ характер независимо от послед-
валата реабилитация или които не са освободе-
ни от наказателна отговорност за извършено
умишлено престъпление от общ характер с на-
лагане на административно наказание по чл. 78а
от Наказателния кодекс;
3. да не са привлечени като обвиняеми за
умишлено престъпление от общ характер.
(3) Специфичните изисквания към кандида-
тите за постъпване на държавна служба на длъж-
ности, за които се изисква задължително пър-
воначално професионално обучение, са:
1. да не са по-възрастни от 40 години към
датата на обявяване на конкурса;
2. да притежават:
а) степен на висшето образование—за кате-
гория “Г”;
б) средно образование—за категория “Е”;
3. да са клинично здрави, да не страдат от
психични заболявания и да са годни по меди-
цински показатели за държавна служба в МВР.
(4) За постъпване на държавна служба в МВР
на длъжности, за които не се изисква задължи-
телно първоначално професионално обучение,
със заповедта за конкурса могат да се опреде-
лят други специфични изисквания за възраст,
образование, психо-физическа годност и про-
фесионална подготовка.
(5) Специфичното изискване за възраст по
ал. 3 не се прилага за кандидатите—настоящи и
бивши служители в МВР.
(6) Кандидатите удостоверяват обстоятел-
ствата по предходните алинеи чрез представя-
не на документи.
Чл. 4. Обстоятелствата по чл. 3, ал. 3, т. 3 се
удостоверяват от експертнолекарска комисия
при условията и по реда от Правилника за ме-
дицинската експертиза в МВР.
Раздел II
Конкурсна процедура
Чл. 5. (1) Конкурсът за постъпване на дър-
жавна служба в МВР се провежда на етапи, както
следва:
1. изследване на физическата годност;
2. изследване на интелектуалните способнос-
ти и познания;
3. психологическо изследване;
4. заключително интервю.
(2) Етапите на конкурса са с елиминаторен
характер и се провеждат по специализирани
методики и графици.
(3) При провеждане етапите на конкурса
комисията по чл. 180, ал. 3 ЗМВР се подпомага
от експертни групи от специалисти в областта
на физическата култура и спорта, психологията
и изследването на интелектуалните способнос-
ти и познания.
(4) Всеки етап приключва с обявяване на
резултатите от него.
Чл. 6. (1) Прилагането на специализираните
методики по чл. 5, ал. 2. включва дейности за:
1. изследване на кандидатите или измерване
на техните постижения;
2. оценяване резултатите от изследването или
измерването по точкова система.
(2) Точковите системи за оценка на резулта-
тите от всеки конкурсен етап са с еднакви скали
и равни максимални нива.
Чл. 7. След всеки конкурсен етап кандида-
тите се класират по бал и се обявяват етапните
резултати и допуснатите до следващия етап.
Конкурсната процедура приключва с обявява-
не на крайно класиране.